钦定古今图书集成/理学汇编/文学典/第062卷 > 王延
## 钦定古今图书集成/理学汇编/文学典/第062卷 > 王延

按《五代史》本传：“延字世美，郑州长丰人也。少好学，尝
以赋谒梁相李琪，琪为之称誉，荐为即墨县令。冯道
作相，与延故人召拜左补阙，迁水部员外郎，知制诰，
拜中书舍人，权知贡举。吏部尚书卢文纪与故相崔
协有隙，是时协子颀方举进士，文纪谓延曰：‘吾尝誉
子于朝，贡举选士，当求实效，无以虚名取人。昔有越’”
人善泅，生子方晬，其母浮之水上，人怪而问之，则曰：
“其父善泅，子必能之，若是可乎？”延退而笑曰：“卢公之
言为崔协也，恨其父遂及其子邪。”明年，选颀甲科，人
皆称其公。累迁刑部尚书，以太子少保致仕，卒，年七
十三。延为人重然诺，与其弟规相友爱，五代之际，称
其家法焉。